Nr. C 180/20 De Europæiske Fællesskabers Tidende 8. 7. 87 
Udtalelse om forslag til Rådets forordning (Euratom) om fastsættelse af maksimumstolerance-
værdier for radioaktivitet i landbrugsprodukter og drikkevand 
{87/C 180/10) 
Kommissionen for De europæiske Fællesskaber besluttede den 10. februar 1987, under 
henvisning til Euratom-traktatens artikel 31 at anmode om Det økonomiske og sociale 
Udvalgs udtalelse om det ovennævnte emne. 
Det forberedende arbejde henvistes til Det økonomiske og sociale Udvalgs sektion for energi, 
kernekraft og forskning, som udpegede Michel Saiu til ordfører. Sektionen vedtog sin udtalelse 
den 4. maj 1987. 
Det økonomiske og sociale Udvalg vedtog på sin 246. plenarforsamling, mødet den 13. maj 
1987, enstemmigt følgende udtalelse: 
1. Indledning 
1.1. Efter atomulykken i Tjernobyl blev EF stillet 
over for spørgsmålet om radioaktiv kontaminering af 
levnedsmidler samt mangelen på EF-normer og interna­
tionale normer til fastsættelse af grænseværdier for 
kontaminering af levnedsmidler beregnet på markedsfø­
ring efter en sådan ulykke. 
1.2. De alvorlige mangler med hensyn til information 
gjorde det ikke muligt for Kommissionen at vurdere de 
mulige ricisi for radioaktiv kontaminering af luft og 
levnedsmidler og forhindrede den i at påtage sig det 
ansvar, som påhviler den i henhold til Euratom-trakta-
ten, hvis artikel 38 giver mulighed for at udstede de 
direktiver, som en nødssituation måtte gøre nødven­
dige. 
1.3. Det lykkedes EF at få truffet en række hastefor­
anstaltninger indeholdende bestemmelser om import af 
landbrugsvarer. Som følge af manglende enighed mel­
lem medlemsstaterne lykkedes det imidlertid ikke Rådet 
at få fastsat grænseværdier for radioaktiv kontamine­
ring af levnedsmidler, som skulle have været gældende 
for samhandelen mellem EF-landene. 
1.4. Forskellene mellem de nationale beskyttelsesfor­
anstaltninger, mangelen på koordinering af disse foran­
staltninger og af informationsformidlingen mellem 
medlemsstaterne indbyrdes og i visse tilfælde inden 
for én og samme medlemsstat kan næppe begrundes 
udelukkende med forskellige kontamineringsniveauer. 
Der blev sat spørgsmålstegn ved medlemsstaternes reel­
le vilje til at lade hensynet til beskyttelse af forskellige 
befolkningsgrupper, herunder især mindre børn og gra­
vide kvinder, veje tungere end alle andre hensyn af 
politisk, økonomisk eller handelsmæssig art. 
1.5. Af ovennævnte årsager og som følge af det nød­
vendige i at fastholde det fælles markeds enhed og 
forebygge fordrejninger af samhandelen udgør fastsæt­
telse af grænseværdier for radioaktiv kontaminering af 
levnedsmidler et væsentligt krav; grænseværdierne bør 
fastsættes på forhånd, således at der ikke opstår uenig­hed i hastetilfælde; endvidere bør grænseværdierne 
være de samme både for produktionen inden for EF og 
for importerede varer. 
2. Generelle bemærkninger 
2.1. Det økonomiske og sociale Udvalg udtrykker 
tilfredshed med, at Kommissionen har forelagt et for­
slag til »et permanent system til fastsættelse af toleran­
ceværdier for radioaktiv kontaminering af landbrugs­
produkter og drikkevand efter en atomulykke«. Gene­
relt set godkender Det økonomiske og sociale Udvalg 
udkastet til forordningsforslag, hvorigennem Kommis­
sionen agter at fastsætte maksimumstoleranceværdier 
for radioaktivitet for landbrugsvarer og drikkevand. 
2.2. Dette forslag er en fornyelse på dette felt, idet 
EF's indsats kan udgøre et referencegrundlag for arbej­
det på internationalt plan, herunder inden for rammer­
ne af Den internationale Atomenergiorganisation. 
2.3. Det økonomiske og sociale Udvalg påpeger 
imidlertid, at det på nuværende tidspunkt kun har fået 
forelagt et ufuldstændigt udkast til forordningsforslag, 
idet Kommissionen endnu ikke har formuleret forslag 
om, hvilke »maksimumstoleranceværdier for radioaktiv 
kontaminering« der skal benyttes og som skal figurere 
som bilag til forordningen. 
Dette forhold gør det ikke muligt for Det økonomiske 
c>g sociale Udvalg at foretage korrekt udøvelse af den 
rådgivende funktion, som tillægges det i Euratom-trak-
taten, herunder især artikel 31. 
2.4. Den foreliggende udtalelse skal derfor kun op­
fattes som en første stillingtagen. Det økonomiske og 
sociale Udvalg vil senere udtale sig om det fuldstændige 
forslag, som Kommissionen skal forelægge det til udta­
lelse; dette forslag skal bl.a. handle om »de maksimum­
stoleranceværdier for radioaktiv kontaminering«, som 
Kommissionen senere lægger sig fast på. Kommissionen 
ventes at fremsætte sine forslag på dette område i løbet 
af maj måned 1987. 
2.5. Det økonomiske og sociale Udvalg forstår ud­
mærket, at Kommissionen ønsker at lade disse forslag 
bygge på de seneste videnskabelige data, og at den 
8. 7. 87 De Europæiske Fællesskabers Tidende Nr. C 180/21 
ønsker at opnå så bred international koncensus som 
mulig; dog udtrykker Det økonomiske og sociale Ud­
valg stor utilfredshed med den fulgte fremgangsmåde 
og med den køreplan, som Kommissionen og Rådet har 
fastlagt. 
Det økonomiske og sociale Udvalg understreger, at 
Kommissionen ved fastlæggelsen af maksimumstole-
ranceværdier for radioaktiv kontaminering er nødt til 
at iagttage følgende principper: 
— i maksimumstoleranceværdierne for radioaktiv 
kontaminering skal der tages højde for særligt ud­
satte befolkningsgrupper, 
— det lovfæstede påbud om strålingsminimering lader 
sig ikke erstatte af maksimumstoleranceværdier for 
radioaktiv kontaminering. Reklame for og salg af 
lavt belastede fødevarer må ikke forhindres, 
— maksimumstoleranceværdierne for radioaktiv kon­
taminering skal være i samklang med de eksisteren­
de retsregler om strålingsbeskyttelse, da man et år 
efter Tjernobyl ikke mere kan tale om korttidsbe-
lastninger. Det er utilstedeligt at byde befolkningen 
højere årlige belastninger gennem optagelse i orga­
nismen end dem, arbejdstagere i strålingsområder 
udsættes for, 
— fastlæggelsen af maksimumstoleranceværdier for 
radioaktiv kontaminering indebærer, at der inden 
for sundhedspolitikken må ske en afvejning af for­
skellige interesser, hvilket fordrer lovforanstaltnin­
ger også på nationalt plan. 
2.6. Det økonomiske og sociale Udvalg bemærker 
med tilfredshed, at Kommissionen etablerer en forbin­
delse mellem det foreliggende forordningsforslag og 
forslaget til beslutning »om indførelse af et fællesskabs­
system for hurtig udveksling af oplysninger ved fore­
komst af usædvanligt store mængder radioaktivitet eller 
i tilfælde af atomulykker«, som Det økonomiske og 
sociale Udvalg godkendte den 25. februar 1987 (!). 
Denne forbindelse begrunder til fulde, om nødvendigt 
er, hvad Det økonomiske og sociale Udvalg i sin udtalel­
se dengang anmodede om, nemlig at medlemsstaterne 
i tilfælde af atomulykker eller ved konstatering af usæd­
vanlig høj radioaktivitet skulle have pligt til også at 
fremsende oplysninger om kontrol af radioaktiviteten i 
levnedsmidler og drikkevand. 
2.7. Det økonomiske og sociale Udvalg understreger, 
at indførelse af et fællesskabssystem til hurtig udveks­
ling af oplysninger er en afgørende forudsætning for, 
at det »permanente system til fastsættelse af tolerance­
værdier for radioaktiv kontaminering af drikkevand og 
landbrugsprodukter efter en atomulykke«, som Kom­
missionen foreslår, kan virke gnidningsløst. 
Det økonomiske og sociale Udvalg opfordrer derfor 
indtrængende Rådet til snarest at vedtage det forslag 
til beslutning, som Kommissionen har forelagt det. 
(') EFT. nr. C 105 af 21. 4. 1987, s. 9. 2.8. Tjernobyl-ulykken er et bevis på, at der hersker 
stor sandsynlighed for, at EF bliver påvirket af en 
atomulykke i et tredjeland, fordi radioaktive stoffer har 
mulighed for at spredes i atmosfæren. Det er derfor 
vigtigt, at EF hurtigt bliver orienteret om en sådan 
ulykke, således at det uopholdeligt kan træffe foran­
staltninger til sådan kontrol med importen af levneds­
midler, som situationen måtte gøre berettiget, og så der 
hurtigt kan fastsættes maksimumstoleranceværdier for 
radioaktiv kontaminering; i tilfælde af overskridelse af 
disse niveauer skal det være forbudt at markedsføre 
eller eksportere landbrugsvarer fra EF og importerede 
levnedsmidler, som har været udsat for følgerne af en 
sådan ulykke. 
2.9. EF skal derfor kunne informeres direkte og med 
fuld ret om ulykker eller hændelser, som måtte indtræf­
fe på tredjelandes område; EF bør derfor tilslutte sig 
konventionen »om hurtig meddelelse om atomulykker«, 
som er udarbejdet inden for Den internationale Atom­
energiorganisation og som trådte i kraft den 27. oktober 
1986. 
Det økonomiske og sociale Udvalg opfordrer Rådet til 
snarest at vedtage udkastet til beslutning »om godken­
delse af indgåelsen af den konvention om hurtig medde­
lelse om atomulykker«, som Kommissionen forelagde 
Rådet i januar 1987. 
2.10. Det økonomiske og sociale Udvalg mener, at 
det udkast til forordningsforslag, som er blevet forelagt, 
skal ses i sammenhæng med en atomulykke, hvis konse­
kvenser kan forventes at påvirke udstrakte eller spredte 
områder inden for EF. En sådan situation gør det nød­
vendigt med generelle foranstaltninger, som skal gælde 
for hele EF's område. 
Det økonomiske og sociale Udvalg mener, at man i 
tilfælde af uheldsbetingede eller begrænsede udslip af 
radioaktive stoffer ved hjælp af løbende kontrol med 
radioaktiviteten i landbrugsvarer, især i områder som 
ligger tæt på atomkraftværker, hurtigt vil kunne forhin­
dre virkningerne af sådanne udslip og bl.a. aflukke det 
område, som måtte være berørt, og uopholdeligt træffe 
de foranstaltninger til information og beskyttelse af 
befolkningen, som en sådan situation måtte gøre på­
krævet. 
2.11. Euratom-traktatens artikel 35 og 36 bør derfor 
tages op til ny behandling, og artiklernes anvendelses­
område udvides. Man bør ligeledes harmonisere meto­
derne til kontrolprøveudtagning og forelæggelse af re­
sultater. Kommissionen bør have rådighed over de nød­
vendige midler, så den kan udøve sin kontrolret i form 
af adgang til atomanlæg, hvor Kommissionen skal 
undersøge anlæggenes funktion og effektivitet, jf. Eura­
tom-traktatens artikel 35. 
2.12. I udtalelsen fra februar 1987 (jf. punkt 2.6 
ovenfor) understregede Det økonomiske og sociale Ud­
valg, at der var behov for hasteforanstaltninger »til 
genskabelse og styrkelse af befolkningens tillid med 
hensyn til information«, og at iværksættelse af et fælles-
Nr. C 180/22 De Europæiske Fællesskabers Tidende 8. 7. 87 
skabssystem til hurtig udveksling af oplysninger ved 
forekomst af usædvanligt store mængder radioaktivitet 
eller i tilfælde af atomulykker kun udgjorde et første 
skridt i denne henseende. 
Det økonomiske og sociale Udvalg henstillede, at der 
foretoges dybtgående overvejelser, specielt på områder­
ne information af befolkningen og forebyggende infor­
mation og oplæring, især med hensyn til befolkningens 
adfærd f.eks. i en situation som den Tjernobyl-ulykken 
førte til; endvidere henstillede Det økonomiske og soci­
ale Udvalg at der om fornødent blev taget initiativer 
eller truffet beslutninger. 
2.13. Det økonomiske og sociale Udvalg gentager 
denne henstilling og understreger det nødvendige i, at 
befolkningen informeres fuldstændigt og på passende 
vis, bl.a. om de risici, som forbrug af kontaminerede 
levnedsmidler indebærer, om hvilke forholdsregler der 
bør tages, og om befolkningens adfærd i tilfælde af 
atomulykker eller enhver anden hændelse, som medfø­
rer radioaktiv kontaminering af landbrugsvarer og drik­
kevand samt i tilfælde af kemisk kontaminering, som 
måtte blive en følge af en sådan ulykke eller hændelse. 
Parallelt hermed bør der forskes ihærdigt i virkningerne 
af forbrug af kontaminerede levnedsmidler. 
2.14. Det økonomiske og sociale Udvalg finder tilli­
ge, at iværksættelsen af et permanent system til fastsæt­
telse af maksimumstoleranceværdier for radioaktiv 
kontaminering af drikkevand og landbrugsprodukter 
efter en atomulykke bør udbygges med definition og 
iværksættelse på EF-plan af en nødplan, hvori man bl.a. 
bør angive, hvilke nærmere sikkerhedsforanstaltninger 
(som skal afhænge af graden af radioaktiv kontamine­
ring af landbrugsvarer) myndighederne, producenterne, 
de handlende og hele befolkningen bør træffe. 
Når det først er besluttet at iværksætte denne nødplan, 
bør medlemsstaterne sørge for at orientere befolkningen 
bedst muligt via passende instanser, herunder især re­
gionale og lokale organer. 
2.15. Selv om Det økonomiske og sociale Udvalg 
principgodkender udkastet til forordningsforslag, øn­
sker det at fremsætte følgende mere specifikke be­
mærkninger og forslag: 
3. Særlige bemærkninger 
3.1. Det økonomiske og sociale Udvalg mener, at 
sammenhængen mellem udkastet til forordningsforslag 
og Kommissionens forslag om et fællesskabssystem til 
hurtig udveksling af oplysninger bør understreges i 
højere grad. Sammenhængen bør omtales udtrykkeligt 
i selve forordningen. 
3.2. Det økonomiske og. sociale Udvalg mener, at 
medlemsstaterne i tilfælde af atomuheld på et tredje­lands område bør kontrollere radioaktiviteten i land­
brugsvarer, som importeres fra det pågældende tredje­
land samt fra andre tredjelande, som er påvirket eller 
kan tænkes at have været påvirket at atomulykken. Det 
bør forbydes at importere landbrugsvarer, som ikke 
overholder de maksimumstoleranceværdier for ra­
dioaktivitet, som Kommissionen fastsætter. 
Denne kontrol og de restriktioner eller forbud mod 
import, som kontrollen måtte føre til, bør dog ikke 
skade samhandelen mellem EF og tredjelande utilbør­
ligt. Anvendelsen af restriktioner eller forbud bør finde 
sted i samråd med de berørte tredjelande og der bør 
tages hensyn til kontamineringsgraden i det land, hvor 
ulykken er sket, samt til de importrestriktioner eller­
forbud, som disse tredjelande selv måtte indføre. 
3.3. I Kommissionens udkast til forordningsforslag 
løser man ikke spørgsmålet om landbrugsvarer, som 
måtte blive importeret til EF efter udløbet af en forord­
ning, hvori der fastsættes maksimumstoleranceværdier 
for radioaktiviteten. Det økonomiske og sociale Udvalg 
mener, at der bør anstilles indgående overvejelser desan­
gående. 
3.4. Det økonomiske og sociale Udvalg erkender, at 
det ikke er rimeligt at fastsætte stramme grænseværdier 
for radioaktiv kontaminering, således at det forbydes 
at markedsføre eller eksportere landbrugsvarer og drik­
kevand, som ikke overholder disse værdier, da der kan 
gøre sig forskelle gældende med hensyn til, hvor høj en 
grad af nødssituation der i realiteten er tale om. Det 
økonomiske og sociale Udvalg udtrykker tilfredshed 
med, at den foreslåede procedure vil gøre det muligt 
for Kommissionen øjeblikkeligt at udstede en forord­
ning, som indfører maksimumstoleranceværdier for ra­
dioaktivitet som omtalt i grundforordningen, og om 
fornødent at tilpasse disse maksimumstoleranceværdier 
i funktion af de faktiske forhold, som ulykken eller 
hændelsen har givet anledning til (artikel 2 i udkastet 
til forordningsforslag). 
3.5. Det økonomiske og sociale Udvalg udtrykker 
imidlertid bekymring over den foreslåede procedure for 
tilpasning af maksimumstoleranceværdierne for ra­
dioaktivitet og sætter spørgsmålstegn ved, om procedu­
ren er egnet til at imødegå en reel nødssituation 
(artikel 3 og 4 i udkastet til forordningsforslag). 
3.6. Denne procedure skal være præcis og pålidelig 
og gøre det muligt hurtigt at træffe beslutninger. Den 
konsultation af ekspertgruppen, som omtales i Eura-
tom-traktatens artikel 31 og af Den stående Levneds­
middelkomité bør foregå så hurtigt som muligt, således 
at der ikke kan opstå en situation, hvor medlemsstater­
ne tilskyndes til at vedtage ensidige nationale foran­
staltninger. 
3.7. Det forekommer heller ikke hensigtsmæssigt i 
denne forbindelse, at Kommissionen har mulighed for 
at udsætte anvendelsen af en forordning om tilpasning 
af maksimumstoleranceværdierne for radioaktivitet i 
tilfælde af, at forordningen ikke er i overensstemmelse 
med udtalelsen fra Den stående Levnedsmiddelkomité. 
8. 7. 87 De Europæiske Fællesskabers Tidende Nr. C 180/23 
Tværtimod bør Rådet i så fald træffe en, eventuelt 
anderledes lydende, afgørelse så hurtigt som muligt. 
3.8. I absolutte hastesager bør Kommissionen straks 
kunne udstede en forordning om tilpasning af maksi-
mumstolerancevætdierne for radioaktivitet efter høring 
ene og alene af den ekspertgruppe, som omtales i Eura-
tom-traktatens artikel 31. 
3.9. Det økonomiske og sociale Udvalg erkender, at 
enhver afgørelse om kontrol med landbrugsprodukter 
og om fastsættelse af maksimumstoleranceværdier for 
radioaktivitet har meget store økonomiske, samfunds­
mæssige og handelsmæssige konsekvenser. Arbejdsgan­
gen i forbindelse med styring af produktion, forædling, 
distribution og import af landbrugsvarer til EF er kom­
plekse. Enhver ny form for beskyttelse medfører desu­
den ekstra omkostninger og rejser spørgsmål omkring 
delvis eller fuldstændig godtgørelse, hvis kriterier Kom­
missionen bør se nærmere på i samarbejde med med­
lemsstaterne og de berørte erhvervs- og samfunds­
grupper. 
Det økonomiske og sociale Udvalg mener imidlertid, at 
disse faktorer ikke bør veje tungere end hensynet til 
beskyttelse af befolkningen, når Kommissionen skal 
udstede en forordning om gennemførelse eller tilpasning 
af maksimumstoleranceværdier for radioaktivitet. 
3.10. Det økonomiske og sociale Udvalg bør holdes 
orienteret om enhver forordning, som indfører maksi­
mumstoleranceværdier for radioaktivitet eller som til­
passer sådanne værdier, således at Det økonomiske og 
sociale Udvalg, når tiden er inde, kan udtale sig om 
effektiviteten af den iværksatte ordning og, om nødven­
digt, fremkomme med henstillinger til ændringer, som 
Det økonomiske og sociale Udvalg måtte finde nødven­
dige for at forbedre grundforordningens virkemåde. 
3.11. Det økonomiske og sociale Udvalg understre­
ger, at det er vigtigt, at der hersker konvergens i de 
Bruxelles, den 13. maj 1987. foranstaltninger, som medlemsstaterne skal træffe, såle­
des at landbrugsvarer, som ikke opfylder de maksi­
mumstoleranceværdier for radioaktivitet, som Kom­
missionen fastsætter, hverken markedsføres eller eks­
porteres. Kommissionen bør være beføjet til at rette 
enhver form for henstilling til medlemsstaterne i dette 
spørgsmål. I denne sammenhæng bør Kommissionen 
nøje undersøge, om der bør iværksættes en ordning til 
mærkning af de nævnte produkter, således at disse ikke 
kan markedsføres efter udløbet af den forordning, hvori 
der fastsættes maksimumstoleranceværdier for radioak­
tivitet. 
En sådan konvergens vil ikke blot garantere ensartet 
beskyttelse af befolkningen i hele EF, men også garante­
re det fælles markeds enhed og forebygge fordrejninger 
af samhandelen. 
3.12. De foranstaltninger, som medlemsstaterne skal 
træffe, bør bl.a. omfatte bestemmelser om kvægfoder i 
form af græs, forbud mod at give kvæg kontamineret 
foder eller andre kontaminerede landbrugsvarer, øde­
læggelse eller oplagring (som radioaktivt affald) af 
stærkt kontaminerede landbrugsvarer, mod at man til 
gengæld yder godtgørelse til de producenter og handlen­
de, som rammes, i overensstemmelse med kriterierne i 
punkt 3.9. 
3.13. Uden at ville ændre på principgodkendelsen af 
udkastet til forordningsforslag mener Det økonomiske 
og sociale Udvalg, at de generelle og særlige be­
mærkninger i udtalelsen gør det nødvendigt, at Kom­
missionen foretager talrige og i visse tilfælde radikale 
ændringer i oplægget. Til den ende fremlægger Det 
økonomiske og sociale Udvalg en række redaktionelle 
ændringer som anført i bilaget til denne udtalelse. 
Alfons MARGOT 
Formand for 
Det økonomiske og sociale Udvalg 
Nr. C 180/24 De Europæiske Fællesskabers Tidende 8. 7. 87 
BILAG 
Til forslag til Rådets forordning om fastsættelse af maksimumstoleranceværdier for radioaktivitet i landbrugs­
produkter og drikkevand 
Artikel 1 
1. I denne forordning fastlægges proceduren for fast­
sættelse af maksimumstoleranceværdierne for radioak­
tiv kontaminering af drikkevand og landbrugsproduk­
ter, som eventuelt markedsføres eller eksporteres efter 
en atomulykke eller anden ulykke, som har medført 
væsentlig kontaminering af landbrugsprodukter eller 
drikkevand. 
2. Ved landbrugsprodukter forstås produkter egnet 
til føde for mennesker eller dyr i ubearbejdet eller 
bearbejdet stand. 
Artikel 2 
1. I tilfælde af en atomulykke eller anden begiven­
hed, som omhandlet i artikel 1 i beslutningen (*), og 
uden at foregribe bestemmelserne i Euratom-traktatens 
artikel 35 og 36 om registrering af usædvanlig høj 
radioaktivitet i landbrugsprodukter og drikkevand, skal 
Kommissionen på anmodning af en medlemsstat eller 
på eget initiativ: 
a) øjeblikkelig udstede en forordning, som bringer de 
i bilag I fastsatte maksimumstoleranceværdier for 
radioaktiv kontaminering af landbrugsvarer og 
drikkevand, som kan markedsføres eller eksporte­
res, til anvendelse, og 
b) hvis forholdene kræver det, udstede en forordning, 
hvorved de i bilag I fastsatte maksimumstolerance­
værdier tilpasses udviklingen i den situation, som 
ulykken eller begivenheden har medført, i overens­
stemmelse med artikel 5 og 6. 
2. I forbindelse med vedtagelsen af den i stk. 1, litra 
b), nævnte forordning tager Kommissionen hensyn til 
de grundlæggende normer, som er fastlagt i direktiv 
80/836/Euratom (2), som ændret ved direktiv 84/467/ 
Euratom(3), i overensstemmelse med artikel 30 og 31 
i Euratom-traktaten og især til det princip, at alle 
eksponeringer skal holdes på så lavt niveau, som det 
med rimelighed er muligt, under hensyntagen til i første 
række kravene till sundhedsbeskyttelse af de forskellige 
befolkningsgrupper, herunder især mindre børn og gra­
vide kvinder. Ved fastsættelsen af maksimumstoleranceværdier for 
radioaktiv kontaminering bør der desuden tages hensyn 
til bestrålingen på lang sigt og derfor skabes overens­
stemmelse med gældende normer for strålingsbeskyt­
telse. 
3. Det økonomiske og sociale Udvalg holdes under­
rettet om de forordninger, som vedtages under anven­
delse af stk. 1. Endvidere sender Kommissionen Det 
økonomiske og sociale Udvalg de udtalelser, som er 
afgivet i overensstemmelse med artikel 5 og 6. 
Artikel 3 
1. I tilfælde af en atomulykke som omtalt i konven­
tionen »om hurtig meddelelse om atomulykker« som 
indtræffer på et tredjelands område, skal medlemssta­
terne: 
a) foretage kontrol af radioaktiviteten i landbrugspro­
dukter, som importeres fra de nævnte tredjelande 
og fra andre tredjelande, som fysisk berøres eller 
kan berøres som nævnt i ovennævnte konventions 
artikel 1. 
b) holde Kommissionen underrettet om resultaterne 
om den foretagne kontrol. 
2. Kommissionen fastsætter, i hvilken periode med­
lemsstaterne skal foretage den kontrol, som omtales i 
stk. 1, litra a), og i hvilket tempo de oplysninger, som 
omtales i stk. 1, litra b), skal fremsendes til Kommis­
sionen. 
Artikel 4 
1. På basis af de oplysninger, som Kommissionen får 
meddelt i medfør af artikel 3, stk. 1, litra b), sætter 
Kommissionen om nødvendigt den procedure, som om­
tales artikel 2, stk. 1, litra a) og b), i kraft. 
2. Ved ikraftsættelsen af denne procedure skal Kom­
missionen også tage hensyn til de restriktioner og for­
bud mod import, som tredjelande måtte have indført. 
Artikel 5 
(*) Beslutning »om et fælleskabssystem for hurtig udveksling af 
oplysninger ved forekomst af usædvanligt store mængder 
radioaktivitet eller i tilfælde af atomulykker«, som Rådet 
endnu ikke har vedtaget. 
(2) EFT nr. L 246 af 17. 9. 1980, s. 1. 
(3) EFT nr. L 265 af 5. 10. 1984, s. 4. 1. Den i artikel 2, stk. 1, litra b), omhandlede forord­
ning udarbejdes af Kommissionen efter udtalelse fra den 
i artikel 31 i Euratom-traktaten nævnte ekspertgruppe (i 
det følgende benævnt »ekspertgruppen«). 
2. Når Kommissionen anmoder om ekspertgruppens 
indstilling, fastsætter den, alt efter hvor presserende 
8. 7. 87 De Europæiske Fællesskabers Tidende Nr. C 180/25 
vedtagelse af en forordning er, en frist for afgivelse af 
udtalelsen. Der finder ingen afstemming sted. Ethvert 
medlem af ekspertgruppen kan dog kræve, at hans eller 
hendes synspunkter anføres i referatet. 
Artikel 6 
1. Kommissionen forelægger Den Stående Levneds­
middelkomité, i det følgende benævnt »komiteen«, et 
udkast til den i artikel 5 nævnte forordning ledsaget af 
ekspertgruppens udtalelse. 
2. Komiteen afgiver sin udtalelse om udkastet inden 
for en frist, som formanden fastsætter, alt efter hvor 
presserende forordningens vedtagelse er. Fristen må dog 
ikke være længere end fem dage. Udtalelsen afgives af 
det i Euratom-traktatens artikel 118, stk. 2, fastsatte 
flertal. De af medlemsstaternes repræsentanter i komite­
en afgivne stemmer tildeles den i nævnte artikel fastsatte 
vægt. Formanden deltager ikke i afstemningen. 
3. Kommissionen udsteder forordningen, som straks 
finder anvendelse. Er forordningen ikke i overensstem­
melse med komiteens udtalelse, meddeler Kommissio­
nen straks Rådet forordningen. Denne meddelelse kan 
ikke medføre, at forordningens gennemførelse udsættes. 
Rådet kan med kvalificeret flertal træffe en anden be­
slutning inden for en måned. 
4. I absolutte hastetilfælde udsteder Kommissionen 
direkte forordningen om tilpasning af maksimumstole-
ranceværdierne som defineret i bilag I, efter høring af 
ekspertgruppen i overensstemmelse med artikel 5. 
Forordningen træder i kraft straks. Den meddeles imid­
lertid øjeblikkelig Rådet, som med kvalificeret flertal 
kan træffe en anden beslutning inden for en måned. 
Artikel 7 
1. Enhver forordning, som udstedes i henhold til 
artikel 2 og 3, skal være tidsbegrænset. 
2. Gyldigheden af en forordning, som udstedes i 
henhold til artikel 2 og 3, listen over de landbrugsvarer, 
som forordningen omfatter, samt de maksimumstole-
ranceværdier, som fastsættes i en forordning som om­
handlet i artikel 1, stk. 1, litra b), kan ændres efter den 
i artikel 5 og 6 angivne fremgangsmåde. Artikel 8 
1. For at sikre, at maksimumstoleranceværdierne i 
bilag I er i overensstemmelse med de senest tilgængelige 
videnskabelige data, indhenter Kommissionen fra tid til 
anden en indstilling fra ekspertgruppen. 
2. Maksimumstoleranceværdierne i bilag I kan revi­
deres eller suppleres efter anmodning fra en medlems­
stat eller på Kommissionens initiativ efter den i Eura­
tom-traktatens artikel 31 angivne fremgangsmåde. 
Artikel 9 
1. Medlemsstaterne foretager kontrol med overhol­
delsen af de maksimumstoleranceværdier, som fastsæt­
tes i en forordning, som Kommissionen udsteder i hen­
hold til artikel 4. 
2. Når en medlemsstat efter kontrol i overensstem­
melse med stk. 1 konstaterer, at landbrugsvarer fra et 
tredjeland ikke falder inden for maksimumstolerance­
værdierne, skal den pågældende medlemsstat forbyde 
import af de pågældende landbrugsvarer. 
3. Medlemsstaterne holder Kommissionen underret­
tet om resultaterne af den kontrol, som foretages i 
henhold til stk. 1, og meddeler især samtlige tilfælde af 
ikke-overholdelse af maksimumstoleranceværdierne. 
Artikel 10 
Hver medlemsstat meddeler Kommissionen, hvilke or­
ganer der skal iværksætte den kontrol, som omtales i 
artikel 3, stk. 1, litra a), og artikel 9, stk. 1, og som 
skal fremsende resultaterne af kontrollen. 
Artikel 11 
1. Medlemsstaterne træffer alle egnede foran­
staltninger til at sikre, at landbrugsprodukter, som ikke 
opfylder de maksimumstoleranceværdier, som er fastsat 
i en forordning, der er udstedt i henhold til artikel 2, 
hverken markedsføres eller eksporteres. 
Ved gennemførelsen af denne forordning anses land­
brugsprodukter, som indføres fra tredjelande, for at 
være markedsført, når de indføres på EF's toldområde, 
medmindre der er tale om en toldtransitprocedure. 
2. Medlemsstaterne meddeler Kommissionen, hvilke 
foranstaltninger de har planlagt til gennemførelse af 
stk. 1. Kommissionen registrerer disse. 
Nr. C 180/26 De Europæiske Fællesskabers Tidende 8. 7. 87 
3. Efter registreringen heraf foretager Kommissio­
nen, om nødvendigt, i samarbejde med medlemsstater­
nes kompetente nationale myndigheder en koordinering 
af disse foranstaltninger. Den tilstiller medlemsstaterne 
henstillinger desangående. 
Artikel 12 Artikel 13 
Gennemførelsesbestemmelserne til denne forordning 
samt eventuelle ændringer af fortegnelsen over mindre 
vigtige levnedsmidler i bilag II til denne forordning 
vedtages efter fremgangsmåden i artikel 5 og 6. 
Hver medlemsstat giver Kommissionen alle oplysninger 
vedrørende gennemførelsen af denne forordning, især 
om tilfælde, hvor maksimumstoleranceværdierne ikke 
er blevet overholdt. 
Kommissionen videregiver disse oplysninger til de øvri­
ge medlemsstater og orienterer Det økonomiske og 
sociale Udvalg med regelmæssige mellemrum. Artikel 14 
Denne forordning træder i kraft på dagen efter offent­
liggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
Udtalelse om forslag til Rådets resolution om fortsættelse og gennemførelse af en fællesskabs­
politik og et handlingsprogram for miljøet (1987 til 1992) (l) 
(87/C 180/11) 
Rådet for De europæiske Fællesskaber besluttede den 28. oktober 1986 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til Det økonomiske og sociale Udvalgs sektion for 
miljø-, sundheds- og forbrugerspørgsmål, som udpegede Klaus Boisseree til ordfører. Sektio­
nen vedtog sin udtalelse den 23. april 1987. 
Det økonomiske og sociale Udvalg har erfaret, at Ministerrådet på sin samling den 19. til 
20. marts 1987 overvejede at træffe nye afgørelser om de enkelte forslag i det 4. miljøhandlings­
program efter fremlæggelsen af Europa-Parlamentets og Det økonomiske og sociale Udvalgs 
udtalelser og af Kommissionens forslag. I henhold til denne beslutning forventer Det økonomi­
ske og sociale Udvalg, at følgende udtalelse inddrages i Ministerrådets kommende for­
handlinger. 
Det økonomiske og sociale Udvalg vedtog på sin 246. plenarforsamling, den 13. maj 1987, 
med 81 stemmer for, 42 imod og 17 hverken for eller imod, følgende udtalelse: 
1. Generelle bemærkninger 
1.1. Det økonomiske og sociale Udvalg bifalder EF's 
fjerde handlingsprogram på miljøområdet samt forsla­
get til Rådets resolution om fortsættelse og gennemfø­
relse af en miljøpolitik 
— i betragtning af den betydning, der bør tillægges 
miljøbevarelse og -beskyttelse til sikring af det na­
turlige livsgrundlag og livskvaliteten for alle Fæl­
lesskabets borgere, og 
— i betragtning af, at miljøbeskyttelse berører alle 
livs-, interesse- og ansvarsområder, og at alle både 
påvirker miljøet og nyder godt af det. 
(') EFT nr. C 70 af 18. 3. 1987, s. 3. Fællesskabet bør fremover også med inddragelse af 
medlemsstaternes ansvar give miljøpolitikken en ny, 
progressiv dimension. 
1.2. Det økonomiske og sociale Udvalg støtter pro­
grammets politiske mål, især viljen til at udnytte de 
muligheder og beføjelser, der ligger i Den europæiske 
fælles Akt, og til at tage hensyn til gennemførelse af 
det fælles indre marked i 1992 ved miljøpolitikkens 
udformning. 
Det økonomiske og sociale Udvalg beklager dog, at 
programmet ikke indeholder en klar vurdering af 
gennemførelsen af de forudgående handlingsprogram­
mer, især det 3. EF-handlingsprogram. 
1.3. Den tilsigtede videreudvikling af den materielle 
europæiske miljøret på et højt niveau bifaldes. Det 
økonomiske og sociale Udvalg ser dette som et skridt i 
retning af en styrkelse af forebyggelsesprincippet, hvor­
efter